Şehzade-Moschee
D Şehzade-Moschee (Şehzade Mehmet Camii, Prinzemoschee) – 1543-1548 z Istambul isch e frües Mäisterwärk vom osmanische Archidekt Sinan.

Noch em Evliya Çelebi häig s dr Sinan sälber as si „Leerlingsstück“ bezäichnet, im Sinan siner Autobiographii Teẕkiretüʾl-Bünyān beschribt er s aber as „e Bauwärk wo im Paradiis gliicht“ (binā-yı cennet-nişan-ı). D Moschee isch dr ersti Monumentalbau vom Sinan, woorschinlig as edie äigentligi ersti „Sultan-Süleyman-Moschee“ blaant. Si markiert e Wändipunkt in dr osmanische Archidektuur mit irem modällhafte zentralsümmetrische Vier-Pfiiler-Süsteem mit vier Halbkupple. Doo chunnt zum erste Mol d Kuppelkaskade us Hauptkupple, Halbkupplen und Drittelkupple zum Voorschiin, wo spööter so tüpisch worden isch. Dr Hoof isch en architekdonische Bestanddäil vom Ganze. Si isch zwar monumental, isch aber immer no im ene menschlige Maasstaab, wo s Resultaat vo de üssere Galerie isch. In dr Şehzade-Moschee het dr Sinan mit ere Ornamentik vo dr Flechi experimentiert, wo an die selschukischi Ornamentik erinneret. E baar Joor spööter brucht er dä Bauschmuck nüme.

Fuessnoote

Moschee
Osmanischi Archidektuur
Bauwärk in dr Türkei
Mimar Sinan